Entra en vigor l’Ordenança General de Subvencions de l’Ajuntament de Burjassot
2025-07-24

L’Ordenança General de Subvencions de l’Ajuntament de Burjassot ha entrat en vigor i està disponible per a la seua consulta en el Portal de Transparència i en el Tauler d’anuncis. L’objecte d’esta norma municipal és regular, amb caràcter general, el règim i procediment aplicable per a l’atorgament de subvencions, així com l’establiment de les Bases reguladores Generals del procediment de concessió de subvencions per l’Ajuntament de Burjassot, a favor de particulars, entitats i col·lectius ciutadans, amb destinació a la realització de projectes o activitats, ja realitzats o per desenvolupar, que tinguen com a finalitat el foment d’accions d’utilitat pública o interés social.

Enllaç a l’Ordenança.

Cal destacar que, en l’elaboració d’esta norma d’àmbit municipal, han participat els ciutadans/es i entitats del municipi en dos fases: en la consulta pública, prèvia a l’elaboració de la norma per a recaptar possibles opinions i aportacions, i en el tràmit d’exposició pública en el BOP.

Esta norma millora, respecte a l’anterior, la regulació de l’activitat subvencional en aspectes com els procediments de concessió, el compliment d’obligacions per part dels beneficiaris, el règim de justificació, etc.. i establix un règim de seguiment i avaluació del Pla Estratègic de Subvencions, destacant la creació d’un òrgan tècnic denominat Mesa d’Avaluació de Subvencions.

La norma inclou les bases generals i específiques de les subvencions en règim de concurrència competitiva, en matèria d’educació, esports, comerç, cultura i joventut, infància, promoció del valencià, festes i igualtat.